Title: ประกาศคณะกรรมการควบคุมการขนส่งทางบก ประจำจังหวัดชลบุรี ฉบับที่ 58 (พ.ศ. 2551) เรื่อง กำหนดเส้นทางสำหรับการขนส่งประจำทางด้วยรถโดยสาร

ประกาศคณะกรรมการควบคุมการขนส่งทางบก

ประกาศคณะกรรมการควบคุมการขนส่งทางบก
ประจำจังหวัดชลบุรี
ฉบับที่
๕๘ (พ.ศ. ๒๕๕๑)
เรื่อง
กำหนดเส้นทางสำหรับการขนส่งประจำทางด้วยรถโดยสาร[๑]

ด้วย
คณะกรรมการควบคุมการขนส่งทางบกประจำจังหวัดชลบุรีได้พิจารณาเห็นสมควรกำหนดเส้นทางสำหรับการขนส่งประจำทางด้วยรถโดยสารขึ้น
เพื่อเป็นการอำนวยความสะดวกให้แก่ประชาชนต่อไป

ฉะนั้น อาศัยอำนาจตามความในมาตรา ๒๐ (๑)
แห่งพระราชบัญญัติการขนส่งทางบก พ.ศ. ๒๕๒๒
ประกอบกับมติคณะกรรมการควบคุมการขนส่งทางบกประจำ จังหวัดชลบุรี ในการประชุมครั้งที่
๓/๒๕๔๙ เมื่อวันที่ ๖ กรกฎาคม ๒๕๔๙ และได้รับอนุมัติจากคณะกรรมการควบคุมการขนส่งทางบกกลาง
ในการประชุมครั้งที่ ๕/๒๕๕๑ เมื่อวันที่ ๒๕ มีนาคม ๒๕๕๑ จึงให้กำหนดเส้นทางสำหรับการขนส่งประจำทางด้วยรถโดยสาร
หมวด ๑ จังหวัดชลบุรี สายที่ ๖๐๗๕ บ้านคีรีนคร - ตลาดบางทราย
โดยให้ใช้รายละเอียดเส้นทางดังนี้ คือ

สายที่ ๖๐๗๕ บ้านคีรีนคร - ตลาดบางทราย
เริ่มต้นจากสถานที่จอดรถโดยสารประจำทางบริเวณแยกคีรีนคร
ไปตามถนนองค์การบริหารส่วนจังหวัด สายที่ ๖๙ ผ่านการเคหะ ฯ เมืองใหม่
การไฟฟ้าส่วนภูมิภาคเขต ๒ แยกซ้ายไปตามถนนพระยาสัจจา แยกขวาไปตามถนนสาย ๒
(ซอยนารถมนตเสวี) ผ่านส่วนราชการเมืองใหม่ องค์การบริหารส่วนตำบลเสม็ด
องค์การบริหารส่วนจังหวัดชลบุรี ตรงไปตามซอยนารถมนตเสวี ๑๓ ผ่านศูนย์มะเร็ง
ตรงไปตามซอยนารถมนตเสวี ๑๔ ผ่านโรงปรับปรุงคุณภาพน้ำ แยกซ้ายไปตามถนนพระยาสัจจา
ผ่านโรงเรียนชลราษฎร์บำรุง โรงเรียนชลกันยานุกูล แยกซ้ายไปตามถนนพาสเภตรา แยกขวาไปตามถนนเลียบชายทะเล
แยกขวาไปตามถนนริมคลองสังเขป แยกซ้ายไปตามถนนพิพิธไปสุดเส้นทาง ณ
สถานที่จอดรถโดยสารประจำทางบริเวณตลาดบางทราย

ประกาศ
ณ วันที่ ๒๕ เมษายน พ.ศ. ๒๕๕๑
ประชา
 เตรัตน์
ผู้ว่าราชการจังหวัดชลบุรี
ประธานกรรมการควบคุมการขนส่งทางบก
ประจำจังหวัดชลบุรี

ปริยานุช/ผู้จัดทำ
๔
สิงหาคม ๒๕๕๑

[๑]
ราชกิจจานุเบกษา เล่ม ๑๒๕/ตอนที่ ๘๘ ง/หน้า ๑๖๔/๓๑ กรกฎาคม ๒๕๕๑